**План – програма за 2019г.**

**на НЧ „Просвета 1927“ – с.Покрайна**

**Община Видин**

Българските читалища са една уникална за Европа културна институция,

която съществува единствено у нас. Те участват активно в живота на местните

общности и помагат за укрепването и развитието на местните културни, соци-

ални и икономически партньорства. Всяко населено място има нужда от едно

читалище, в което да цари културата, писмеността, духовността, място, което да

обединява хората в името на доброто.

НЧ „Просвета 1927“ – с.Покрайна е единствения културен, просветен и

информационен център в селото. Тук се развиват дейности от различно естество

и с различен характер – библиотечно дело, художествено – творческа дейност

и куп всякакви други задачи, касаещи жителите на селото. В процеса на работа

се сблъскваме с редица проблеми, които почти всички опират до липсата на

достатъчно финанси. Най-големият проблем за нас остана липсата на годни за

употреба помещения или, иначе казано, всички помещения, с които читалището

разполага ,все още се нуждаят от ремонт, който не търпи отлагане.

През 2017 г. таванът на една от залите падна , след което бе закърпен, но уви

течовете в залата се увеличиха, тъй като има счупени греди на покрива и имено

покрива се нуждае от ремонт, макар и частичен. Основната цел на нашата

план-програма си остана подобряване условията за работа в сградата.

През 2018г. проведохме с децата няколко кръжока , на които кръжоци

шихме, бродирахме, правихме мартеници и великденски яйца, и много други

дейности, които биха им били полезни в ежедневието, а защо не и тяхно бъдещо

поприще. Към момента темата на кръжоците ще бъдат идните празници, като

Коледният концерт , който е традиция в нашето село и тази година децата ще

изиграят театрална постановка на избрана приказка. За тази цел те ще помогнат

за декорите на сцената и костюмите на героите. Също така представяме на публи-

ката и традициите ни за Бъдни вечер и коледарите, с който сюжет учим

по-малките зрители на нашите обичаи. Смятаме да продължаваме тази традиция,

както през 2019г. така и занапред.

Относно художествено – творческата дейност на читалището проблем остана

ушиването на народни носии за самодейците. За целта читалището кандидатства

по проект за трансгранично сътрудничество със с.Четате – Румъния, но за

съжаление проектът не бе одобрен ,затова през идната година ще кандидатства-

ме за Живи човешки съкровища с децата от селото, които смеем да твърдим, че

са много дейни, много обичат нашата родина и нашите традиции и обичаи, и се

включват усърдно във всяко мероприятие, организирано от читалището, с голяма

обич и всеотдайност.Те са нашето бъдеще!

В организационен план разчитаме предимно на полагащата се субсидия на

читалището и на самофинансиране от страна на самодейците и желаещите да

участват в дадено мероприятие. Тук приложно ще изпратим и културния ни

календар с всички празници, които честваме.

Относно библиотечната дейност през 2018г. спечелихме проект за подно-

вяване на библиотечния фонд, който проект наброява повече от 200 заглавия.

През 2019 г. ще направим същия абонамент към библиотеката за списание

„Журнал за жената“ , в който има и книга. Ще направим и още един и за вестник,

който може да предложим на пенсионерите да прочитат със сутрешното

си кафе. Ще направим още някой за детско списание. По този начин ще обхванем

по-голяма читателска аудитория и ще научим нашите деца да обичат книгите

и четенето.

Относно фестивала , който проведохме за първи път през 2017 ,послучай 90 –

годишнината на читалището, през 2018г. също бе проведен, и то в по-голям

мащаб.През 2019г. ще надграждаме и ще поканим занаятчии и гости от цялата

страна, а може би и гости от Румъния и Сърбия , с които си партнираме

в проекти. По този начин ще развиваме и културния туризъм в селото.

През летните месеци, когато селото се пълни с деца, върнали се през ваканци-

ята от градовете и чужбина, ще се извършват различни занимателни дейности –

като например турнири по футбол, волейбол, шах, табла и др..., ще възобновим

и прожекциите в киното, ще организираме и няколко карнавални вечери, ще

върнем и някогашното неделно хоро на площада, за да могат децата да научат

нашите стари хора и обичаи.

В общи линии, това са нашите идеи и цели за идната 2019г. и вярваме че ще ги

постигнем с помощта на настоятелството на читалището и с дейните жители на

селото , които с всеки изминал ден се увеличават и допринасят с нови идеи към

читалищната дейност в името на доброто в нашето село.